Yiwen wass sliɣ s lehlak n Fares Karama , ttuɣ timanest-iw, ruḥeɣ ɣer uxxam-is, i wakken ad rewleɣ seg ubrid ameqqran i yesԑan zzhir n ṭṭumubilat, ԑeddaɣ seg ubrid i yeččuren d tizemmurin, affriwen-nsent ttucԑalen seg tmeqwa n ugeffur, wwḍeɣ ɣer uxxam n umɣar-agi, kecmeɣ ufiɣ-t deg wussu, tafekka-s tekfa, udem-is d acelbaḥ, , allen-is seg akken iḍԑef allen kecment, ala timmi-s i d-ittbanen, amzun imerjan leqqayen, ala ṭṭlam ara twaliḍ deg-sent, s kra n waṭṭan d uqraḥ yella deg-s, udem-is i yellan iḍelli kan, d azamul n lferḥ tumert d unecraḥ, tura yekmec, ibeddel am lkaɣeḍ i yellan d amellal, cwiṭ cwiṭ, ittbeddil tiɣmi-s armi i yuɣal d aberkan, si lemḥan, i yuran fell-as, ifassen-nni i yeččuren d leḥnana, ḍeԑfen armi i d-banen yiɣessan ddaw n uglim am yiqecḍan i yettergigin deg uzayaḍ.